กระทรวงการคลัง เตรียมเสนอ ครม.พิจารณาขยายเวลาโครงการ "เราชนะ" เพิ่ม 1 เดือน ให้ใช้จ่ายได้ถึงสิ้นเดือนมิถุนายนนี้
การประชุมคณะรัฐมนตรีวันนี้ (20 เม.ย.64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ในรูปแบบวีดีโอคอนเฟอเรนซ์ เพื่อให้เป็นไปตามมาตรการป้องกันการแพร่ระบาดของโรคโควิด-19 โดยกระทรวงการคลัง จะเสนอขอขยายระยะเวลาการใช้เงินในโครงการเราชนะเพิ่มอีก 1 เดือน จากเดิมสิ้นสุดเดือนพฤษภาคม 2564 เป็น 30 มิถุนายน 2564 เพื่อให้ผู้ที่พึ่งได้รับสิทธิเราชนะบางส่วน เช่น ผู้ที่ต้องการความช่วยเหลือเป็นพิเศษ ไม่มีสมาร์ทโฟน ผู้พิการ ผู้สูงวัย ซึ่งได้รับวงเงินไปเมื่อเดือนเมษายนที่ผ่านมา ได้มีโอกาสวางแผนและทยอยจับจ่ายใช้เงินได้ดีขึ้นด้านกระทรวงสาธารณสุข เสนอแผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ. 2563-2565กระทรวงมหาดไทย เสนอขอทบทวนมติคณะรัฐมนตรี เรื่อง แนวทางการจัดเที่ยวบินขนส่งผู้แสวงบุญพิธีฮัจย์คณะกรรมการนโยบายการร่วมลงทุนระหว่างรัฐและเอกชน ขออนุมัติโครงการศูนย์เปลี่ยนถ่ายรูปแบบการขนส่งสินค้าเชียงของจังหวัดเชียงราย ของกรมการขนส่งทางบกกระทรวงพลังงาน เสนอปรับเงินเดือนค่าจ้างชดเชยผู้ได้รับผลกระทบจากการปรับอัตราค่าจ้างแรกเข้าทำงาน ของการไฟฟ้าฝ่ายผลิตแห่งประเทศไทย